[ca] El porc és una espècie important en la producció i la investigació, ja que la carn de porc és una de les més demandades arreu del món i aquesta espècie és clau per a diferents camps d'investigació humana. Per tant, és important aprofundir en el coneixement de les complexes interaccions entre l'expressió gènica en diferents teixits, la microbiota intestinal i la composició d'àcids grassos (AG) en els porcs. Vam realitzar una anàlisi WGCNA i vam identificar mòduls de gens coexpressats en el teixit muscular, revelant correlacions significatives amb els perfils d'AG. Notablement, dos mòduls gènics es van correlacionar positivament amb els AG saturats i monoinsaturats, i negativament amb els AG poliinsaturats i la relació omega-6/omega-3, destacant vies relacionades amb la biosíntesi d'AG insaturats i el metabolisme d'AG. Per contra, altres dos mòduls van mostrar correlacions positives amb els AG poliinsaturats i la relació omega-6/omega-3, i correlacions negatives amb els AG saturats i monoinsaturats, vinculats a vies de degradació d'àcids grassos i fosforilació oxidativa. A més, vam explorar el paper de la microbiota intestinal en el metabolisme de l'hoste, particularment la producció d'àcids grassos de cadena curta (AGCC) a partir de compostos no digeribles, i la seva posterior acumulació als teixits. Es van trobar associacions significatives entre gèneres bacterians i arqueals amb els perfils d'AG en el contingut rectal, el greix dorsal i el múscul. Específicament, l'abundància d'àcid n-butíric es va correlacionar positivament amb el gènere bacterià Prevotella i negativament amb Akkermansia, mentre que l'àcid acètic va mostrar la tendència oposada. A més, Rikenellaceae RC9 gut group es va associar positivament amb l'àcid palmític en el múscul i negativament amb l'àcid esteàric en el greix dorsal i l'àcid oleic en el múscul, suggerint el paper indirecte de la microbiota en la modulació de la composició d'AG. Després, vam estudiar les diferències entre el metagenoma i el metatranscriptoma de porcs amb diferències extremes en el perfil d'AGCC en el seu contingut rectal. A nivell de gènere, Clostridium va ser el més actiu, malgrat ser el tercer en abundància. Els gèneres més abundants van ser Bacteroides i Prevotella, tot i que Treponema va ser el segon gènere més actiu. A més, alguns gèneres com Dorea, Dysgonomonas i Butyricicoccus van ser més actius que abundants. A nivell de fílum, Spirochaetota va mostrar una activitat d'expressió superior a l'esperada en relació amb la seva abundància. L'anàlisi diferencial metatranscriptòmic va revelar que les espècies de Lactobacillus i Pediococcus eren més actives en mostres amb alt contingut d'àcid acètic i baix contingut d'àcid propiónic. A més, es va identificar Akkermansia glycaniphila com a productora d'acetat, mentre que Prevotella copri va ser més activa en mostres amb alt contingut d'àcid butíric, donant suport al seu paper en la producció de butirat a través de la via del butiril-CoA. L'anàlisi funcional va destacar una expressió significativa de proteïnes relacionades amb espores i activitat de bacteriòfags, com antB. Finalment, vam investigar el paper crucial del fetge en el metabolisme d'AG i la seva interacció amb la microbiota intestinal i la funció immunitària. Vam identificar diversos gèneres bacterians, com Agathobaculum, Collinsella, Floccifex, Phascolarctobacterium, SFLA01 i Streptococcus, que potencialment influeixen en l'expressió de gens clau del fetge relacionats amb el metabolisme energètic. Es van identificar gens com ABCD3, CXCL8, CYP8B1, DEFB1, ELOVL2, FADS2, HMGCS2, MZB1 i SCD que són modulats per aquests predictors microbians, suggerint possibles vies per a la modulació de l'expressió gènica basada en la microbiota. En resum, aquest treball proporciona una visió integral de les connexions entre les xarxes gèniques, el microbioma intestinal i el metabolisme de lípids, oferint estratègies potencials per millorar la qualitat de la carn a través d'intervencions genètiques i microbianes.

[en] The pig is an important species in production and research, as pork is one of the most demanded meats worldwide and this species is key for different research fields such as gut health, cardiovascular diseases or xenotransplants. Therefore, it is important to deepen the knowledge of the complex interactions between the gene expression in different tissues, the gut microbiota and the fatty acid (FA) composition in pigs. We performed a Weighted Gene Co-expression Network Analysis (WGCNA) and identified co-expressed gene modules in muscle tissue, revealing significant correlations with FA profiles. Notably, two gene modules were positively correlated with saturated and monounsaturated FAs, and negatively with polyunsaturated FAs and the omega-6/omega-3 ratio, highlighting pathways related to unsaturated FA biosynthesis and FA metabolism. Conversely, two other modules showed positive correlations with polyunsaturated FAs and omega-6/omega-3 ratio, and negative correlations with saturated and monounsaturated FAs, linked to pathways involving fatty acid degradation and oxidative phosphorylation. Further, we explored the gut microbiota's role in host metabolism, particularly the production of short-chain fatty acids (SCFAs) from non-digestible compounds, and their subsequent accumulation in tissues. Significant associations were found between bacterial and archaeal genera with FA profiles in rectal content, backfat, and muscle. Specifically, the abundance of n-butyric acid correlated positively with the bacterial genus Prevotella and negatively with Akkermansia, while acetic acid showed the opposite trend. Additionally, Rikenellaceae RC9 gut group was positively associated with palmitic acid in muscle and negatively with stearic acid in backfat and oleic acid in muscle, suggesting the indirect role of the microbiota in modulating FA composition. Then, we studied the differences between the metagenome and metatranscriptome of pigs with extreme differences in SCFAs content in their rectal content. At genus level, Clostridium was the most active, despite being third in abundance. The most abundant genera were Bacteroides and Prevotella, although Treponema was the second most active genus. In addition, some genera such as Dorea, Dysgonomonas and Butyriciccocus were more active than abundant. At phylum level, Spirochaetota showed higher expression activity than expected relative to its abundance. Differential metatranscriptomic analysis revealed that Lactobacillus and Pediococcus species were more active in samples with high acetic acid and low propionic acid content. Additionally, Akkermansia glycaniphila was identified as an acetate producer, while Prevotella copri was more active in high butyric acid samples, supporting its role in butyrate production via the butyryl-CoA pathway. Functional analysis highlighted significant expression of spore-related proteins and bacteriophage activity, such as antB. Lastly, the liver's crucial role in FA metabolism and its interplay with gut microbiota and immune function was investigated. We identified several bacterial genera, such as Agathobaculum, Collinsella, Floccifex, Phascolarctobacterium, SFLA01 and Streptococcus, which potentially influence the expression of key liver genes related to energy metabolism. Genes such as ABCD3, CXCL8, CYP8B1, DEFB1, ELOVL2, FADS2, HMGCS2, MZB1 and SCD were identified as being modulated by these microbial predictors, suggesting potential avenues for microbiota-based modulation of gene expression. In summary, this work provides comprehensive insights into the connections between gene networks, gut microbiome, and lipid metabolism, offering potential strategies for enhancing meat quality through targeted genetic and microbial interventions.